
ΠΕ ΡΙΕΧΟΜΕ ΝΑ 

ΠΡΟΕΔΡΙΚΟ ΔΙΑΤΑΓΜΑ 

Έγκριση σύστασης του κοινωφελούς ιδρύματος με την επωνυμία 
«ΙΔΡΥΜΑ ΕΥΣΤΑΘΙΑΣ ΙΩΑΝΝΟΥ ΚΩΣΤΟΠΟΥΛΟΥ» και 
κύρωση του οργανισμού αυτού. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Μετατροπή Αγροτικού Ιατρείου (Α.Ι. Ασβεστοχωρίου σε Περιφε¬ 
ρειακό ιατρείο (Π.Ι.) του Γεν. Περ. Νοσ. Θεσ/νίκης «Γ. ΠΑΠΑ- 

ΝΙΚΟΛΑΟΥ». 2 

Εξαίρεση από τις διατάξεις του Ν. 1320/83 της πλήρωσης στο Νο¬ 
μαρχιακό Γενικό Ογκολογικό Νοσοκομείο Κηφισιάς «Οι Αγ. 

Ανάργυροι». 3 

Καθορισμός αριθμού προσώπων που θα απασχοληθούν στον ΕΟΦ 

με σύμβαση μίσθωσης έργου. 4 

Κυκλοφορία σκευασμάτων που περιέχουν βιταμίνες, μέταλλα, ιχνο¬ 
στοιχεία. 5 

Προϋποθέσεις και διαδικασία διορισμού γιατρών που έχουν ιθαγέ¬ 
νεια κράτους - μέλους της ΕΟΚ σε θέσεις του κλάδου γιατρών 

ΕΣΥ ... 6 

Τροποποίηση και συμπλήρωση της αριθμ. Η/1522/1989 (ΦΕΚ 

149 τ. Β') απόφασης. 7 

Ίδρυση και λειτουργία Α’ τάξεως λυκείου στον Πύργο Ηλείας. . 8 
Χορήγηση άδειας ίδρυσης και λειτουργίας Ωδείου στον Αριστείδη 
Ορφανίδη. 9 


Διορθώσεις Σφαλμάτων 

Διόρθωση σφάλματος στην αριθ. Γ2β/οικ.556/25.5.89 απόφαση 
«Τροποποίηση και συμπλήρωση της αριθ. Γ2β/οικ.3056/88 

Κοινής Υπουργικής απόφασης κ.λπ.»..10 

Διόρθωση σφάλματος στην Β1/380/9.5.89 απόφαση του Υπουρ¬ 
γού Εθνικής Παιδείας και Θρησκευμάτων.11 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

(!) 

Έγκριση σύστασης του κοινωφελούς ιδρύματος με την επωνυμία 
«ΙΔΡΥΜΑ ΕΥΣΤΑΘΙΑΣ ΙΩΑΝΝΟΥ ΚΩΣΤΟΠΟΥΛΟΥ» και κύ¬ 
ρωση του οργανισμού αυτού. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 7801/23.3.1988 πράξη της συμβολαιογράφου Αθη¬ 
νών Μαρίας Θεοφάνη Σαξώνη - Βλασσάκη με την οποία οι 1) ΤΡΑ-' 
ΠΕΖΑ ΠΙΣΤΕΩΣ Α.Ε., 2) Ιωάννης Σπυρίδωνα Κωστόπουλος και 3) 
Αναστασία - Άννη - Αχέπα θυγ. Σπυρ. Κωστοπούλου σύστησαν κοι¬ 
νωφελές ίδρυμα με την επωνυμία «ΙΔΡΥΜΑ ΕΥΣΤΑΘΙΑ ΙΩΑΝΝΟΥ 
ΚΩΣΤΟΠΟΥΛΟΥ» και με έδρα την Αθήνα. 


2. Τις διατάξεις των άρθρων: α) 95 και 98 του Α.Ν. 2039/1939, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 

3. Την από 14.2.1989 γνωμοδότηση του Συμβουλίου Εθνικών 
Κληροδοτημάτων. 

4. Την αριθ. 904/30.11.1988 απόφαση του Πρωθυπουργού και 
του Υπουργού Υγείας, Πρόνοιας και Κοινωνικών Ασφαλίσεων με την 
οποία ανατέθηκαν αρμοδιότητες στους Υφυπουργούς του Υπουργείου 
αυτού (ΦΕΚ 863/Β-/30.11.88). 

Με πρόταση του Υπουργού Οικονομικών και του Υφυπουργού 
Υγείας, Πρόνοιας και Κοινωνικών Ασφαλίσεων, αποφασίζουμε: 

Άρθρο μόνο. 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΙΔΡΥΜΑ ΕΥΣΤΑΘΙΑΣ ΙΩΑΝΝΟΥ ΚΩΣΤΟΠΟΥΛΟΥ» η 
οποία έγινε από τους: 1) ΤΡΑΠΕΖΑ ΠΙΣΤΕΩΣ Α.Ε., 2) Ιωάννη Σπ. 
Κωστόπουλο και 3) Αναστασία - Άννη - Αχέπα θυγ. Σπυρ. Κωστο¬ 
πούλου, με την αριθ. 7801/23.3.1988 πράξη της συμβολαιογράφου 
Αθηνών Μαρίας Θεοφάνη Σαξώνη - Βλασσάκη. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Οικονομικών και 
Υγείας Πρόνοιας και Κοινωνικών Ασφαλίσεων και διέπεται από τις δια¬ 
τάξεις της παραπάνω συσταστικής του πράξης, του παρακάτω οργανι¬ 
σμού, του Α.Ν. 2039/1939 και των διαταγμάτων που εκδόθηκαν ή θα 
εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου, που αποτελείται από δεκατρία (13) άρθρα και καταχωρίζε¬ 
ται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοιωνωφελούς ιδρύματος με την επωνυ¬ 
μία «ΙΔΡΥΜΑ ΕΥΣΤΑΘΙΑΣ ΙΩΑΝΝΟΥ ΚΩΣΤΟΠΟΥΛΟΥ». 

Άρθρο 1 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «ΙΔΡΥΜΑ ΕΥΣΤΑΘΙΑΣ 
ΙΩΑΝΝΟΥ ΚΩΣΤΟΠΟΥΛΟΥ» που συστήθηκε από τους 1) ΤΡΑ¬ 
ΠΕΖΑ ΠΙΣΤΕΩΣ Α.Ε., 2) Ιωάννη Σπ. Κωστόπουλο και 3) Αναστασία 
- Άννη - Αχέπα θυγ. Σπυρ. Κωστοπούλου με την αριθ. 7801/ 
23.3.1988 πράξη της συμβολαιογράφου Αθηνών Μαρίας Θ. Σαξώνη - 
Βλασσάκη, αποτελεί νομικό πρόσωπο ιδιωτικού δικαίου και διέπεται 
από τις διατάξεις της παραπάνω συστατικής πράξης, του παρόντος ορ¬ 
γανισμού, του Α.Ν. 2039/1939, όπως κάθε φορά ισχύει ο νόμος αυτός 
και των διαταγμάτων που εκδόθηκαν ή θα εκδοθούν σε εκτέλεση του νό¬ 
μου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά, μέσα σε πλαίσιο, την επωνυμία του ιδρύματος και στο μέσον αυ¬ 
τής την έδρα και το έτος έγκρισης της σύστασής του. 

Άρθρο 2 

Σκοπός 

Σκοπός του ιδρύματος είναι η ανέγερση και λειτουργία στην πόλη της 
Καλαμάτας πρότυπου βρεφονηπιακού σταθμού, καθώς και η παροχή 
ολικής συνδρομής σε γηροκομεία, πτωχοκομεία, οφθανοτροφεία της πό¬ 
λης, που υπάρχουν ή θα ιδρυθούν και γενικότερα η υποστήριξη κοινωφε¬ 
λών ιδρυμάτων. 

Η παραπάνω κοινωφελής δραστηριότητα του ιδρύματος πογραμμα- 
τίζεται και πραγματοποιείται κατά την ελεύθερη και μόνο κρίση του 
Διοικητικού Συμβουλίου, το οποίο καθορίζει την προτεραιότητα των 
στόχων αναλόγως και των οικονομικών μέσων και αναγκών που υπάρ¬ 
χουν εκάστοτε. 

Άρθρο 3 

Περιουσία - Πόροι. 

1. Περιουσία του ιδρύματος αποτελούν: 

α) Ποσό δέκα εκατομμυρίων (10.000.000) δραχμών που προσφέρει 
η «ΤΡΑΠΕΖΑ ΠΙΣΤΕΩΣ Α.Ε.». 

β) Οικόπεδο έκτασης 369,05 τ.μ. που βρίσκεται στην Καλαμάτα στο 
72 Ο.Τ., που περικλείεται από τις οδούς Φιλελλήνων, Πραξιτέλους, 
Κανάρη και Ηροδότου και Φέρει τον αριθμό 14, το οποίο προσφέρει ο 
Ιωάννης Σπ. Κωστόπουλος. 

γ) Οικόπεδο έκτασης 436 τ.μ. που βρίσκετα στην Καλαμάτα στο 72 
Ο.Τ., που περικλείεται από τις οδούς Φιλελλήνων, Πραξιτέλους, Κα¬ 
νάρη και Ηροδότου και φέρει τον αριθμό 14ο, το οποίο προσφέρει η Ανα¬ 
στασία - Άννη - Αχέπα θυγ. Σπ. Κωστοπούλου. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων. 

β) Οι τόκοι από τις καταθέσεις του σε Τράπεζες ή άλλους Πιστωτι¬ 
κούς Οργανισμούς. 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές, οποιοσδήποτε φυσικού ή νομικού προσώ¬ 
που, προς αυτό. 

Άρθρο 4. 

Διοίκηση. 

1. Το ίδρυμα διοικείται από επταμελές Διοικητικό Συμβούλιο με πε¬ 
νταετή θητεία που διορίζεται από το Διοικητικό Συμβούλιο της Τράπε¬ 
ζας Πίστεως. 

Το Διοικητικό Συμβούλιο βρίσκεται σε νόμιμη σύνθεση ακόμα και 
όταν, για οποιοδήποτε λόγο, τα μέλη περιοριστούν μέχρι και πέντε (5). 

2. Μέλη του πρώτου Διοικητικού Συμβουλίου ορίζονται οι εξής: 
α) Γιάννης Σπ. Κωστόπουλος 

β) Κωνσταντίνος Α. Κυριακόπουλος 
γ) Φώτιος Π. Κωστόπουλος 
δ) Άννη - Αναστασία Σπ. Κωστοπούλου 
ε) Τρύφων I. Κουταλίδης 
στ) Δημήτριος Π. Κατσίκης 
ζ) Ιωάννης Α. Γαλανόπουλος 

3. Τα μέλη του Διοικητικού Συμβουλίου ορίζουν με πράξη τους μέσα 
στο πρώτο τρίμηνο κάθε χρόνου έπειτα από ψηφοφορία, τον Πρόεδρο, 
τον Αντιπρόεδρο, το Γραμματέα και τον Ταμία. 

4. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου ή αντικατάστασης, για οποιοδήποτε νόμιμο λόγο, κάποιου 
από τα μέλη του Διοικητικού Συμβουλίου, η κενή θέση συμπληρώνεται 
με απόφαση των υπολοίπων μελών, εφόσον αυτά είναι τουλάχιστον τέσ¬ 
σερα (4) σύμφωνα με τις διατάξεις της συστατικής πράξης και του άρ¬ 
θρου 99 του Α.Ν. 2039/1939. 

Η θητεία των νέων μελών είναι ίση με τον χρόνο θητείας των υπολοί¬ 
πων μελών του Διοικητικού Συμβουλίου. 

Σε περίπτωση που τα μέλη που απομένουν είναι λιγότερα από τέσ¬ 
σερα (4), οι διάδοχοι ορίζονται από την Τράπεζα Πίστεως με απόφαση 
του Διοικητικού της Συμβουλίου. 

Σε κάθε περίπτωση η εκλογή γίνεται μέσα σε δύο (2) μήνες από τότε 
που η θέση έμεινε κενή. Τα μέλη που η θητεία τους έληξε, μπορούν να 
επανεκλεγούν. 

5. Το Διοικητικό Συμβούλιο συνεδριάζει τακτικά κάθε τρίμηνο και 
έκτακτα όποτε το ζητήσει ο Πρόεδρος ή τρία (3) από τα μέλη του, με 


γραπτή αίτησή τους προς τον Πρόεδρο, πάντοτε όμως έπειτα από πρό¬ 
σκληση του Προέδρου. 

6. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι τουλάχιστον (5). Μεταξύ των παρόντων πρέπει υποχρεωτικά 
να είναι και ο Πρόεδρος ή ο νόμιμος αναπληρωτής του. 

7. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

8. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

9. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικών ή άλλων εξόδων 
που δαπάνησαν για την εκτέλεση υπηρεσίας του ιδρύματος, εφόσον έγι¬ 
ναν έπειτα από ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

10. Το Διοικητικό Συμβούλιο μπορεί να παρέχει γενικές ή ειδικές 
εξουσιοδοτήσεις εκπροσώπησης του ιδρύματος σ’ ένα ή περισσότερα από 
τα μέλη του ή και σε τρίτο ή τρίτους. 

Άρθρο 5. 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση τυο σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού του Α.Ν. 2039/1939 και των διαταγμάτων που 
εκδόθηκαν ή θα εκδοθούν σε εκτέλεση του νόμου τούτου, καθώς και των 
λοιπών σχετικών νόμων και διαταγμάτων: 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών ή Νομάρχη Αθη¬ 
νών) τον προϋπολογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του Α.Ν. 2039/1939 και του 
από 20.12.1939 Β. Δ/τος (ΦΕΚ 552/Ά/1939). 

Μαζί με τον απολογισμό καταρτίζει, ψηφίζει και υποβάλλει και το γε¬ 
νικό ισολογισμό του ενεργητικού και του παθητικού του ιδρύματος. 

β) Αποφασίζει για την πρόσληψη Διευθυντή ο οποίος πρέπει να είναι 
ειδικός επιστήμονας, με εμπειρία στα θέματα που είναι σχετικά με την 
εκπλήρωση των σκοπών του ιδρύματος, καθώς και του αναγκαίου προ¬ 
σωπικού του ιδρύματος με την προϋπόθεση όμως ότι υπάρχει αντί¬ 
στοιχη πίστωση στον εγκεκριμένο προϋπολογισμό του. Προσδιορίζει τα 
δικαιώματα, τις υποχρεώσεις και τα ειδικότερα καθήκοντα του παρα¬ 
πάνω προσωπικού, καθώς και την αμοιβή του, σύμφωνα με τους όρους 
των συλλογικών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για την απόλυση του προσωπικού του ιδρύματος. 

δ) Αποφασίζει για κάθε θέμα που έχει σχέση με την εύρυθμη λειτουρ¬ 
γία των υπηρεσιών του ιδρύματος. 

ε) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την ανακήρυξη ευεργετών και δωρη¬ 
τών του ιδρύματος. 

Άρθρο 6 

Αρμοδιότητες Προέδρου. 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πρόσωπο που ορίζεται 
απ’ αυτόν και εγκρίνεται με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει της συζητή¬ 
σεις. 

Οι προσκλήσεις για συνεδρίαση στα μέλη του Διοικητικού Συμβου¬ 
λίου πέντε (5) τουλάχιστον ημέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει. Θέμα 
που δεν περιλαμβάνεται σ’ αυτήν δεν συζητείται, εκτός αν πρόκειται για 
επείγουσα υπόθεση και συμφωνήσει γι’ αυτό η πλειοψηφία των παρό- 

ντων μελών του Διοικητικού Συμβουλίου. 

8) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στο εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 7. 

Αρμοδιότητες Γραμματέα. 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη, σφραγίδα του ιδρύματος και ευθύνεται για την καταστροφή ή των 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται από υπάλληλο του ιδρύματος, την ευθύνη όμως για τις ενέργειες 
τούτοιυ φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 8. 

Αρμοδιότητες Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος στην Τράπεζα Πίστεως ή σε ένα 
•από τα πιστωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από αυτά ένα μικρό 
ποσό, που είναι αναγκαίο για την πληρωμή έκτακτων και επειγουσών 
δαπανών του ιδρύματος, το ύψος του οποίου καθορίζεται με απόφαση 
του Διοικητικού Συμβουλίου στην αρχή κάθε έτους. 

γ) Αναλαμβάνει από τις καταθέσεις του ιδρύματος και εκτελεί κάθε 
πληρωμή, ύστερα από έγγραφη εντολή του Προέδρου ή του νόμιμου 
αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 9. 

Αρμοδιότητες Διευθυντή. 

Ο Διευθυντής του ιδρύματος προΐσταται του προσωπικού του ιδρύμα¬ 
τος και αποτελεί το κύριο εκτελεστικό όργανο τούτου. Μετέχει στις συνε¬ 
δριάσεις του Διοικητικού Συμβουλίου χωρίς δικαίωμα ψήφου και εκτε¬ 
λεί τις αποφάσεις αυτού. 

Άρθρο 10. 

Οικονομική διαχείριση. 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβέρνησης του σχετικού 


Π.Δ/τος έγκρισης της σύστασης του ιδρύματος, η οποία μπορεί να πα- 
ραταθεί μέχρι την 31η Δεκεμβρίου του επόμενου ημερολογιακού έτους, 
με απόφαση του Διοικητικού Συμβουλίου που λαμβάνεται στην πρώτη 
συνεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν. 2039/1939 και του από 
20.12.1939 σχετικού Δ/τος (ΦΕΚ 552/Ά/22.12.1939). 

3. Οι πόροι του ιδρύματος, μετά την αφαίρεση όλων των εξόδων, δια¬ 
τίθενται κατά 60% τουλάχιστον για την ικανοποίηση των σκοπών του 
και το υπόλοιπο επενδύεται σε χρεώγραφα, ακίνητα και οποιοδήποτε 
άλλο περιουσιακό στοιχείο που κατά την κρίση του Διοικητικού Συμβου¬ 
λίου θα εξυπηρετήσει τους σκοπούς του ιδρύματος. 

4. Τα μετρητά και τα χρεώγραφα του ιδρύματος κατατίθενται υπο¬ 
χρεωτικά στην Τράπεζα Πίστεως ή σε Τράπεζες που προβλέπονται από 
το άρθρο 73 του Α.Ν. 2039/1939. 

Άρθρο 11. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη, όλα τα έσοδα και έξοδα του 
ιδρύματος που πραγματοποιούνται στη διάρκεια της χρήσης. 

δ) Στελέχη αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 

Άρθρο 12. 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του 2039/1939 και 110 και 119 του Αστικού Κώδικα, ύστερα από 
πρόταση του Διοικητικού Συμβουλίου αυτού. 

Άρθρο 13. 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει, ως και μετά από¬ 
φαση του Διοικητικού Συμβουλίου αυτού και λαμβάνεται με σύμφωνη 
γνώμη τουλάχιστον πέντε μελών και με αιτιολογιοκό την αδυναμία εκ¬ 
πλήρωσης των σκοπών του. 

2. Σε περίπτωση διάλυσης του ιδρύματος για οποιοδήποτε λόγο, η 
περιουσία περιέρχεται από κοινωφελές Ίδρυμα με την επωνυμία 
«ΙΔΡΥΜΑ ΙΩΑΝΝΟΥ Φ. ΚΩΣΤΟΠΟΥΛΟΥ - ΔΩΡΕΑ ΣΠΥΡΟΥ ΚΑΙ 
ΕΥΡΙΔΙΚΗΣ ΚΩΣΤΟΠΟΥΛΟΥ». 

Στον Υπουργό Οικονομικών και στον Υφυπουργό Υγείας, Πρόνοιας 
και Κοινωνικών Ασφαλίσεων αναθέτουμε τη δημοσίευση και εκτέλεση 
του παρόντος διατάγματος. 


Αθήνα, 14 Ιουνίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 
ΥΓΕΙΑΣ ΠΡΟΝΟΙΑΣ ΚΑΙ 

ΟΙΚΟΝΟΜΙΚΟΝ ΚΟΙΝΩΝΙΚΟΝ ΑΣΦΑΛΙΣΕΩΝ 

Δ. ΤΣΟΒΟΛΑΣ X. ΟΙΚΟΝΟΜΟΥ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Α3α/9691 (2) 

Μετατροπή Αγροτικού Ιατρείου (Α.Ι. Ασβεστοχωρίου σε Περιφερειακό 
ιατρείο (Π.Ι.) του Γεν. Περ. Νοσ. Θεσ/νίκης «Γ. ΠΑΠΑΝΙΚΟ- 
ΛΑΟΥ». 

Ο ΥΠΟΥΡΓΟΙ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 9 του Ν. 1821/88 «Κύρωση σύμβασης 
μεταξύ του Ελληνικού Δημοσίου και του Ελληνικού Ερυθρού Σταυρού 
(Ε:Ε.Σ.) και άλλες διατάξεις (ΦΕΚ 271/Α/88), αποφασίζουμε: 

Άρθρο 1. 

Μετατροπή Α.Ι. σε Π.Ι. 

1. Το Αγροτικό Ιατρείο (Α.Ι.) Ασβεστοχωρίου του νομού Θεσ/νίκης 
που έχει συσταθεί με το Β.Δ/γμα 150/68 «Περί αναδιάρθρωσης των 
Α.Ι και Υ.Σ; της Χώρας» (ΦΕΚ 43/Α/68) μετατρέπεται σε αποκε¬ 
ντρωμένη μονάδα του Γενικού Περιφερειακού Νοσοκομείου Θεσ/νίκης 
«Γ. Παπανικολάου» και λειτουργεί ως περιφερειακό ιατρείο αυτού. 

2. Ως περιοχή ευθύνης του παραπάνω περιφερειακού ιατρείου ορίζε¬ 
ται αυτή που έχει καθορισθεϊ με το προαναφερόμενο Β.Δ/γμα. 

Άρθρο 2. 

Σύσταση θέσεων 

Για τις ανάγκες του κατά το προηγούμενο άρθρο μετατρεπομένου 
Α.Ι. συνιστώνται οι παρακάτω θέσεις που προστίθενται στον οργανισμό 
του Γεν. Περ. Νοσ. Θεσ/νίκης «Γ. Παπανικολάου». 

1. ΚΛΑΔΟΥ ΓΙΑΤΡΩΝ ΕΣΥ ΘΕΣΕΙΣ 

ΕΙΔΙΚΟΤΗΤΑ ΒΑΘΜΟΣ 

Δ/ΝΤΗΣ ΕΠ. Ά ή Β’ σύνολο 
Γ ενικής Ιατρικής ή Παθολογίας 112 

Στις θέσεις αυτές κατ’ αρχήν εντάσσονται αυτοδίκαια οι μόνιμοι και 
οι με θητεία γιατροί που υπηρετούν στο Α.Ι. σύμφωνα με τις διατάξεις 
του άρθρου 43 του Ν. 1397/83, της παρ. 2 του άρθρου 4 του Ν. 
1579/85 και τις διατάξεις της παρ. 6 του άρθρου 55 του Ν. 1759/88. 

Στο παραπάνω Π.Ι. προσφέρουν τις υπηρεσίες τους και ειδικευμένοι 
γιατροί του Γεν. Νοσ. Θεσ/νίκης «Γ. ΠΑΠΑΝΙΚΟΛΑΟΥ» που τα επι¬ 
σκέπτονται προγραμματισμένα σύμφωνα με τις διατάξεις της παρ. 2 
του άρθρου 19 του Ν. 1397/83. 

2. ΛΟΙΠΟΥ ΠΡΟΣΩΠΙΚΟΥ 
ΚΛΑΔΟΣ ΤΕ ΜΑΙΕΥΤΙΚΗΣ 
Μία (1) θέση 

ΚΛΑΔΟΣ ΤΕ ΕΠΙΣΚΕΠΤΩΝ ΤΡΙΩΝ - ΥΓΕΙΑΣ 
Μία (1) θέση 

Στις θέσεις αυτές κατ’ αρχήν κατατάσσεται το προσωπικό που υπηρε¬ 
τεί στο μετατρεπόμενο Α.Ι. σύμφωνα με τις διατάξεις της παρ. 2 του άρ¬ 
θρου 20 του Ν. 1397/83. 

Άρθρο 5. 

Τακτοποίηση προσωπικού 

1. Το προσωπικό, εκτός του ιατρικού που υπηρετεί σε θέσεις των με- 
τατρεπομένων Α.Ι. κατατάσσεται σε θέσεις κλάδων αντίστοιχης κατη¬ 
γορίας και ειδικότητας του Γεν. Περ. Νοσ. Θεσ/νίκης «Γ. Παπανικο- 
λάου» σύμφωνα με τις διατάξεις της παρ. 2 του άρθρου 20 του Ν. 
1397/83 και οι θέσεις που κατέχουν στα Α.Ι. λογίζονται καταργούμε- 
νες, σύμφωνα με τις διατάξεις αυτές από το χρόνο έκδοσης της πράξης 
κατάταξης στις θέσεις του παραπάνω Νοσοκομείου. 

2. Οι μόνιμοι γιατροί που υπηρετούν στο μετατρεπόμενο Α.Ι. και 
εντάσσονται αυτοδίκαια, σύμφωνα με τις διατάξεις του άρθρου 43 του 
Ν. 1397/83, του τελευταίου εδαφίου της παρ. 2 του άρθρου 4 του Ν. 
1579/85 και τις διατάξεις της παρ. 6 του άρθρου 55 του Ν. 1759/88 
σε θέσεις του κλάδου γιατρών Ε.Σ.Υ., υποχρεούνται να υποβάλλουν 
μέσα σε δεκαπέντε (15) ημέρες από την γνωστοποίηση των θέσεων αί¬ 
τηση ένταξης. 

Εφόσον υποβάλλουν αίτηση μέχρι την ολοκλήρωση της διαδικασίας 
ένταξης που προβλέπουν οι διατάξεις των παρ. 1 και 2 του άρθρου 43 
του Ν. 1397/83, εξακολουθούν να υπηρετούν στις θέσεις που κατέ¬ 
χουν, οι οποίες λογίζεται ότι καταργούνται σύμφωνα με τις διατάξεις 
του άρθρου 20 του Ν. 1397/83, μετά την έκδοση της απόφασης διορι¬ 
σμού σε θέσεις κλάδου γιατρών Ε.Σ.Υ. και από την ημέρα ορκομωσίας 


και ανάληψης υπηρεσίας. 

Εφόσον οι γιατροί που υπέβαλλαν αίτηση και διορίστηκαν, δεν προ- 
σέλθουν για ορκομωσία και ανάληψη υπηρεσίας μέσα στην προκαθορι¬ 
σμένη προθεσμία, θεωρείται ότι δεν αποδέχονται το διορισμό τους και 
από τη λήξη της προθεσμίας προσέλευσης για ορκομωσία, λογίζεται ότι 
αυτοδίκαια αποχωρούν και οι θέσεις τους καταργούνται. 

Για όσους δεν υποβάλουν αίτηση ένταξης, μετά την λήξη της προθε¬ 
σμίας, οι θέσεις που κατέχουν λογίζεται ότι καταργούνται, σύμφωνα με 
τις διατάξεις του άρθρου 20 του Ν. 1397/83 και θεωρούνται ότι αυτο¬ 
δίκαια αποχωρούν. 

3. Οι με θητεία γιατροί που υπηρετούν στο μετατρεπόμενο Α.Ι. μπο¬ 
ρούν να υποβάλλουν αίτηση ένταξης σε θέσεις κλάδου γιατρών Ε.Σ.Υ., 
σύμφωνα με τις διατάξεις της παρ. 6 του άρθρου 55 του Ν. 1759/88 
και με την διαδικασία που καθορίζεται για τους μόνιμους γιατρούς στην 
παρ. 2 του άρθρου αυτού ή να παρατείνουν την θητεία τους μέχρι την 
τοποθέτησή τους για ειδίκευση, σύμφωνα με τις διατάξεις των παρ. 6 
και 7 του άρθρου 2 του Ν. 1821/88. 

Για όσους από τους παραπάνω γιατρούς δεν υποβάλλουν αίτηση ή 
δεν αποδεχθούν το διορισμό τους σε θέσεις του κλάδου γιατρών Ε.Σ.Υ., 
εξακολουθούν να υπηρετούν ως υπεράριθμοι στο Π.Ι. μέχρι τη λήξη της 
θητείας τους. Οι θέσεις των γιατρών αυτών μετατρέπονται σε προσωρι¬ 
νές με την απόφαση αυτή, που καταργούνται αυτοδίκαια μετά την με 
οποιοδήποτε τρόπο αποχώρησή τους, σύμφωνα με τις διατάξεις του άρ¬ 
θρου 4 του Ν. 1579/85. 

4. Οι υπόχρεοι υπηρεσίας υπαίθρου, που υπηρετούν στα Α.Ι. και δεν 
έχουν συμπληρώσει το χρόνο της υποχρεωτικής υπηρεσίας υπαίθρου, 
εξακολουθούν να υπηρετούν ως υπεράριθμοι στα Π.Ι. μέχρι να εκπλη¬ 
ρώσουν την υποχρέωσή τους ή μέχρι την τοποθέτησή τους για ειδί¬ 
κευση, σύμφωνα με τις διατάξεις των παρ. 6 και 7 του Ν. 1821/88. 

Οι θέσεις των γιατρών αυτών μετατρέπονται σε προσωρινές με την 
απόφαση αυτή, που καταργούνται αυτοδίκαια μετά την με οποιοδήποτε 
τρόπο αποχώρησή τους, σύμφωνα με τις διατάξεις του άρθρου 4 του Ν. 
1579/85. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Ιουνίου 1989 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΝ. ΠΕΠΟΝΗΣ ΔΗΜ. ΤΣΟΒΟΛΑΣ 

ΥΓΕΙΑΣ ΠΡΟΝΟΙΑΣ ΚΑΙ 
ΚΟΙΝΟΝΙΚΟΝ ΑΣΦΑΛΙΣΕΩΝ 

ΑΠ. ΚΑΚΛΑΜΑΝΗΣ 
-*- 

Αριθ. Δ2γ.οικ.6380 (3) 

Εξαίρεση από τις διατάξεις του Ν. 1320/83 της πλήρωσης στο Νομαρ¬ 
χιακό Γενικό Ογκολογικό Νοσοκομείο Κηφισιάς «Οι Αγ. Ανάργυ¬ 
ροι». 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ & 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας μπόψη: 

1. Τις διατάξεις: της παρ. 4 περ. ιγ' του άρθρου*του Ν. 1320/83. 

2. Τις διατάξεις του άρθρου 27 του Ν. 1735/87. 

3. Την αριθ. 83/16.2.1989 Πράξη του Υπουργού Προεδρίας της 
Κυβέρνησης, 

4. Τις εξαιρετικές υπηρεσιακές ανάγκες σε προσωπικό του Νομαρ¬ 
χιακού Γ ενικού Ογκολογικού Νοσοκομείου Κηφισιάς «Οι Άγιοι Ανάρ¬ 
γυροι». 

5. Την αριθ. Α3β/οικ. 21123/80 ΦΕΚ 8/8/9.1.87 Υπουργική 
Απόφαση (Οργανισμός του Νοσοκομείου), αποφασίζουμε: 

Εξαιρούμε από την εφαρμογή των διατάξεων των Ν. 1320/83 και 
1735/1987 την πλήρωση δύο (2) θέσεων της κατηγορίας ΠΕ φυσικών 
στο Νομαρχιακό Γενικό Ογκολογικό Νοσοκομείο Κηφισιάς «Οι Αγ. 
Ανάργυροι» για τις οποίες δόθηκε η σχετική έγκριση του Υπουργού 
Προεδρίας της Κυβέρνησης με την Πράξη τοϊΓαριθ. 83/16.2.1989 και 
των οποίων η πλήρωση εμπίπτει στις διαδικασίες του νόμου αυτού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Απριλίου 1989 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝΟΙΑΣ & ΚΟΙΝΩΝ. ΑΣΦ/ΣΕΩΝ 

ΑΝ. ΠΕΠΟΝΗΣ ΑΠ. ΚΑΚΛΑΜΑΝΗΣ 

Τ- 

Αριθ. Δ2γ/οιχ.19780 (4) 

Καθορισμός αριθμού προσώπων που θα απασχοληθούν στον ΕΟΦ με 
σύμβαση μίσθωσης έργου. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ & 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

Τις διατάξεις: 

α) του Β.Δ. 652/72. 

β) Του Ν. 1316/83 «Ίδρυση, Οργάνωση και αρμοδιότητες του 
ΕΟΦ». 

γ) Του άρθρ. 15 του Ν. 1735/87 «Προσλήψεις στο δημόσιο τομέα 
κ.λπ.». 

2. Τις υπηρεσιακές ανάγκες, αποφασίζουμε: 

Εγκρίνουμε την απασχόληση στον ΕΟΦ ενός ατόμου με σύμβαση μί¬ 
σθωσης έργου, το οποίο θα αναλάβει το έργο της τροποποίησης του συ¬ 
στήματος μισθοδοσίας του προσωπικού του ΕΟΦ για να προσαρμοστεί 
σύμφωνα με τον Ν. 1810/88. 

Το άτομο που θα αναλάβει το παραπάνω έργο πρέπει να έχει την ειδι¬ 
κότητα του αναλυτή - προγραμματιστή και εμπειρία στο αντικείμενο. Η 
εργασία θα εκτελεστεί στον Οργανισμό και θα παραδοθεί εντός δύο μη¬ 
νών. 

Το συνολικό ποσό αμοιβής της εν λόγω εργασίας είναι 300.000 δρχ. 
πλέον ΦΠΑ που θα καταβληθεί μετά την παράδοση και παραλαβή του 
έργου. 

Το όλο έργο αφορά εργασίες που δεν ανάγονται στον κύκλο καθηκό¬ 
ντων των υπαλλήλων του ΕΟΦ επειδή δεν υπηρετούν σ’ αυτόν υπάλλη¬ 
λοι της ειδικότητας αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 8 Ιουνίου 1989 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝΟΙΑΣ 8. ΚΟΙΝΩΝ. ΑΣΦ/ΣΕΩΝ 

ΑΝ. ΠΕΠΟΝΗΣ ΑΠ. ΚΑΚΛΑΜΑΝΗΣ 

-♦- 

Αριθ. Α6/5224 (5) 

Κυκλοφορία σκευασμάτων που περιέχουν βιταμίνες, μέταλλα, ιχνοστοι¬ 
χεία. 

Ο ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

α) Τις διατάξεις των άρθρων 2 (παρ. 2 εδ. α & β), 3 (παρ. 1 και 5) 8 
(παρ. 5 περ. ε') και 14 (παρ. 4) του Ν. 1316/83. 

β) Την γνωμάτευση 15/20.1.1989 του Επιστημονικού Συμβουλίου 
του Ε.Ο.Φ. 

γ) Την απόφαση Δ.Σ./Ε.Ο.Φ. αριθ. 0-170/8.3.89, αποφασί¬ 
ζουμε: 

Για την κυκλοφορία των σκευασμάτων που περιέχουν βιταμίνες, μέ¬ 
ταλλα, ιχνοστοιχεία ορίζουμε τα ακόλουθα: 

Άρθρο 1. 

Απαιτείται άδεια κυκλοφορίας που εκδίδεται από τον Ε.Ο.Φ. κατά τη 
διαδικασία και με τις προϋποθέσεις που απαιτούνται για τα λοιπά φαρ¬ 
μακευτικά ιδιοσκευάσματα για τα εξής προϊόντα: 

α) Τα σκευάσματα που περιέχουν βιταμίνες Α και ϋ είτε περιέχονται 
μόνες είτε σε συνδυασμούς και σε οποιαδήποτε περιεκτικότητα. 

β) Τα σκευάσματα που περιέχουν βιταμίνες, μέταλλα ή ιχνοστοιχεία 
μόνα ή σε συνδυασμούς και διατίθενται στον καταναλωτή σε περιεκτικό¬ 
τητες τέτοιες ώστε η ημερήσια κατανάλωση, σύμφωνα με τις οδηγίες ή 
τον τρόπο χρήσης να (αντιστοιχεί σε ποσότητες μεγαλύτερες της Ημερή¬ 
σιας Αναγκαίας Δόσης (Η.Α.Δ.) όπως αυτή καθορίζεται στους Πίνακες 
Ι.και II. 


ΠΙΝΑΚΑΣ I 

της συνιστώμενης ημερήσιας δόσης σε βιταμίνες 


ΟΝΟΜΑΣΙΑ ΠΕΡΙΓΡΑΦΗ ΣΥΝΙΣΤΩΜΕΝΗ Η.Α.Δ. 


Βιταμίνες Α Όλες οι ισοδύναμες τρανσρετινόλες 1.0 ΜΟ 

Βιταμίνη Β1 Θειαμίνη 1.5 ΜΟ 

Βιταμίνη Β2 Ριμποφλαβίνη . 1.6 ΜΟ 

Βιταμίνη Β3 Ισοδύναμα νικοτιναμιδίου 18.0 ΜΟ 

Βιταμίνη Β5 Ισοδύναμα Παντοθενικού οξέος 6.0 ΜΟ 

Βιταμίνη Β6 Ισοδύναμα Πυριδοξίνης 2.0 ΜΟ 

Βιταμίνη Β12 Ισοδύναμα κυανοκοβαλαμίνης 3.0 ΜΟ 

Βιταμίνη 0 Α σκορβικό οξύ 60.0 ΜΟ 

Βιταμίνη Ο Χολεκαλσιφερόλη και ισοδ. 6.0 ΜΟ 

Βιταμίνη Ε Ισοδύναμα α-τοκοφερόλης 10.0 ΜΟ 

Βιταμίνη Ε Λιπαρά οξέα 3.0 ΜΟ 

Βιταμίνη Η Βιοτίνη 250 ΜΟ 

Βιταμίνη Κ Φυτομεναδιόνη 100 ΜΟ 

Βιταμίνη Μ Φολλικό οξύ 400 ΜΟ 


ΠΙΝΑΚΑΣ II 

της συνιστώμενης ημερήσιας δόσης σε μέταλλα 
και ιχνοστοιχεία 


ΟΝΟΜΑΣΙΑ 

ΣΥΝΙΣΤΩΜΕΝΗ Η.Α.Δ. 

ΑΣΒΕΣΤΙΟ 

1000 ΜΟ 

ΧΡΩΜΙΟ 

125 ΜΟ 

ΧΛΩΡΙΟ 

3500 ΜΟ 

ΦΘΟΡΙΟ 

2.5 ΜΟ 

ΦΩΣΦΟΡΟΣ 

1000 ΜΟ 

ΣΙΔΗΡΟΣ 

10 ΜΟ 

ΙΩΔΙΟ 

150 ΜΟ 

ΚΑΛΙΟ 

4000 ΜΟ 

ΧΑΛΚΟΣ 

2,5 ΜΟ 

ΜΑΓΝΗΣΙΟ 

350 ΜΟ 

ΜΑΓΓΑΝΙΟ 

3,5 ΜΟ 

ΜΟΛΥΒΔΑΙΝΙΟ 

300 ΜΟ 

ΝΑΤΡΙΟ 

125 ΜΟ 

ΣΕΛΙΝΙΟ 

2.500 ΜΟ 

ΨΕΥΔΑΡΓΥΡΟΣ 

15 ΜΟ 


Άρθρο 2. 

Ημερήσια Αναγκαία Δόση είναι η ποσότητα που θεωρείται ικανή να 
καλύψει τις ημερήσιες ανάγκες σε βιταμίνες και ιχνοστοιχεία υγειών 
ατόμων. 

Άρθρο 3. 

Σε παράβαση των διατάξεων της απόφασης αυτής και της φαρμα¬ 
κευτικής νομοθεσίας γενικώτερα, εφαρμόζονται οι διατάξεις του άρθρου 
19 του Ν.Δ. 96/73 όπως τροποποιήθηκε με το άρθρο 33 του Ν. 
1316/83. 

Άρθρο 4. 

Τα προϊόντα του άρθρου 1 που κυκλοφορούν στην Ελληνική αγορά, 
αποσύρονται υποχρεωτικά από την κυκλοφορία, μέσα σε δύο μήνες από 
τη δημοσίευση της παρούσης στην Εφημερίδα της Κυβερνήσεως. 

Άρθρο 5. 

Αυτή η απόφαση ισχύει απο τη δημοσίευσή της στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Ιουνίου 1989 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Α2β/οικ, 1999 1 (6) 

Προϋποθέσεις και διαδικασία διορισμού γιατρών που έχουν ιθαγένεια 

κράτους - μέλους της ΕΟΚ σε θέσεις του κλάδου γιατρών ΕΣΥ. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1) Τις διατάξεις του Ν. 1397/83. 

2) Τις διατάξεις της παρ. 4 του άρθρου 2 του Ν. 1821/88, αποφασί¬ 
ζουμε: 

1. Καθορίζουμε ως κατωτέρω την διαδικασία και τα αρμόδια όργανα 
για την διαπίστωση της γνώσης της Ελληνικής γλώσσας των γιατρών 
που έχουν ιθαγένεια κράτους - μέλους της ΕΟΚ προκειμένου να διορι¬ 
στούν σε θέσεις του κλάδου γιατρών ΕΣΥ. 

α. Το ΚΕΣΥ, για την εξέταση των γιατρών προς διαπίστωση της 
γνώσης της Ελληνικής γλώσσας καθώς και του αναγκαίου κατά ια¬ 
τρική ειδικότητα ή θέση, βαθμού γνώσης αυτής ορίζει επιτροπή αποτε- 
λούμενη από δύο γιατρούς για την κάθε ειδικότητα, η οποία εξετάζει 
γραπτά και προφορικά τους υποψήφιους αλλοδαπούς γιατρούς. 

Κατά προτίμηση μέλη των Επιτροπών ορίζονται γιατροί που έχουν 
σπουδάσει σε χώρες της ΕΟΚ. Στις επιτροπές αυτές τα ΣΚΕΙΟΠΝΙ πα¬ 
ραπέμπουν έγκαιρα προ της κρίσης, τους υποψήφιους γιατρούς που 
προέρχονται από χώρες της ΕθΚ. 

β. Για τις κλινικές ειδικότητες η γνώση της Ελληνικής γλώσσας και 
της Ελληνικής Ιατρικής Ορολογίας πρέπει να είναι αρίστη. 

γ. Για τις εργαστηριακές ειδικότητες η γνώση της Ελληνικής γλώσ¬ 
σας μπορεί να είναι μέτρια, της Ελληνικής Ιατρικής Ορολογίας όμως 
πρέπει να είναι αρίστη. 

δ. Η εξέταση της γλώσσας δεν απαιτείται για τους γιατρούς των κρα¬ 
τών - μελών της ΕΟΚ, οι οποίοι είναι απόφοιτοι Ελληνικών Πανεπιστη¬ 
μίων ή έχουν αποκτήσει τίτλο ειδικότητας στην Ελλάδα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 13 Ιουνίου 1989 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 
-♦- 

Αριθ. Η/4503 (7) 

Τροποποίηση και συμπλήρωση της αριθμ. Η/1522/1989 (ΦΕΚ 149 
τ. Β') απόφασης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 25 και 29 του Ν. 1558/1985 (ΦΕΚ 
137). 

2. Το Π.Δ. 147/1976 (ΦΕΚ 56 τ. Α') «Περί Οργανισμού της Κ.Υ. 
της ΥΠΕΠΘ», όπως τροποποιήθηκε και ισχύει. 

3. Την απόφαση αριθμ. Η/1522/1989 «Μεταβίβαση δικαιώματος 
υπογραφής «Με εντολή Υπουργού» στους Γενικούς Γραμματείς, τους 
Ειδικούς Γραμματείς και τους Προϊσταμένους των Δ/νσεων και τμημά¬ 
των της Κ.Υ. του ΥΠΕΠΘ» (ΦΕΚ 149 τ. Β'), αποφασίζουμε: 

1. Η παράγραφος 15 του άρθρου 3 της απόφασης αριθμ. Η/1522/ 
1989 (ΦΕΚ 149 τ. Β’) αντικαθίσταται ως εξής: 

«15 Προκηρύξεις διενέργειας διαγωνισμών προμηθειών και εκτέλε¬ 
σης έργων και γενικά πράξεις και αποφάσεις ανάληψης, έγκρισης, διά¬ 
θεσης και αναγνώρισης κάθε φύσης δαπάνης ή μεταβίβασης πίστωσης 
από τον τακτικό προϋπολογισμό, όταν το ποσό είναι από 1.000.001 και 
μέχρι 30.000.000 δραχμές». 

2. Στο άρθρο 4 της απόφασης αριθμ. Η 1522/1989 (ΦΕΚ 149 τ. 
Β') προστίθεται παράγραφος 48, η οποία έχει τα εξής: «48 προκηρύξεις 
διενέργειας διαγωνισμών προμηθειών και εκτέλεσης έργων και γενικά 
πράξεις και αποφάσεις ανάληψης, έγκρισης, διάθεσης και αναγνώρισης 
κάθε φύσης δαπάνης ή μεταβίβασης πίστωσης από τον τακτικό προϋπο¬ 
λογισμό, όταν το ποσό είναι μέχρι 1.000.000 δραχμές». 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 13 Ιουνίου 1989 

Ο ΥΠΟΥΡΓΟΣ 

ΓΙΩΡΓΟΣ Α. ΠΑΠΑΝΔΡΕΟΥ 

-♦- 

Αριθ. Δ4/300 (8) 

Ίδρυση και λειτουργία Α’ τάξεως λυκείου στον Πύργο Ηλείας. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 59 του Ν. 1566/85 «για τη δομή και 
λειτουργία της πρωτοβάθμιας και δευτεροβάθμιας εκπαίδευσης και άλ¬ 
λες διατάξεις». 

2. Την Υπουργική απόφαση Δ4/385/29.4.86 (ΦΕΚ 318-Β/ 
9.5.86) «Ρύθμιση λεπτομερειών εφαρμογής άρθρου 59 του Ν. 1566/ 
85». 

3. Την αριθμ. Η/186/1989 (ΦΕΚ 12/τ. Β'/1989) κοινή απόφαση 
του Πρωθυπουργού και του Υπουργού Εθν. Παιδείας και Θρησκευμά¬ 
των για τις αρμοδιότητες Υφυπουργών ΥΠ.Ε.Π.Θ. 

4. Την αρ. 1/9.1.1989 πράξη του Νομαρχιακού Συμβουλίου 
Ηλείας, αποφασίζουμε: 

Ιδρύουμε από το σχολικό έτος 1989-1990 Α’ τάξη λυκείου στον 
Πύργο Ηλείας προσαρτημένη στο 3ο γυμνάσιο Πύργου με την προϋπό¬ 
θεση ότι θα εξασφαλιστεί η στέγαση της. 

Την ευθύνη για τη λειτουργία της εν λόγω τάξης έχει ο διευθυντής 
του γυμνασίου στο οποίο αυτή προσαρτάται. 

Οι τίτλοι σπουδών της τάξεως αυτής (αποδεικτικά, απολυτήρια 
κ.λπ.) θα εκδίδονται από το 3ο γυμνάσιο Πύργου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 12 Ιουνίου 1989 

Ο ΥΦΥΠΟΥΡΓΟΣ 

Ν. ΛΕΒΟΓΙΑΝΝΗΣ 
-♦- 

Αριθ. ΚΑΤΕΧΝ/Α/18973/1223 (9) 

Χορήγηση άδειας ίδρυσης και λειτουργίας Ωδείου στον Αριστείδη Ορ- 

φανίδη. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ/γμα 941/77 «περί οργανισμού του Υπουργείου Πολιτι¬ 
σμού και Επιστημών». 

3. Το Β.Δ/γμα 16/1966 «περί ιδρύσεως ιδιωτικών μουσικών ιδρυ¬ 
μάτων». 

4. Το Ν. 299/76 «Περί ρυθμίσεως θεμάτων αφορώντων εις τον κα¬ 
νονισμό λειτουργίας των ιδιωτικών μουσικών ιδρυμάτων ως και το από 
11.11.57 Β.Δ. «περί κυρώσεως του εσωτερικού κανονισμού του Ωδείου 
Θεσσαλονίκης». 

5. Το άρθρο 29 του Ν. 1158/81 «περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως». 

6. Το άρθρο 41 του Ν. 1597/86 «προστασία και ανάπτυξη της κινη¬ 
ματογραφικής τέχνης, ενίσχυση της Ελληνικής κινηματογραφίας και 
άλλες διατάξεις» του Υπουργείου Πολιτισμού. 

7. Τις αποφάσεις αριθ. ΥΠΠΟ/ΓΝΟΣ/33990/31.8.87 «προϋπο¬ 
θέσεις λειτουργίας τμήματος κρουστών», ΥΠΠΟ/ΓΝΟΣ/33992/ 
31.8.87 «προϋποθέσεις λειτουργίας τμήματος κλασικής κιθάρας» 
(ΦΕΚ 500/Β/87) και ΥΠΠΟ/ΓΝΟΣ/33991/23.10.87 «προϋποθέ¬ 
σεις λειτουργίας τμήματος κλαβικύμβαλου (τσέμπαλο), (ΦΕΚ 609/Β/ 
87). 

8. Την αριθ. ΥΠΠΟ/ΓΝΟΣ/55227/23.12.88 (ΦΕΚ 923/τ.Β/ 
23.12.88) απόφαση της Υπουργού Πολιτισμού «Μεταβίβαση αρμοδιο¬ 
τήτων Υπουργού και δικαιώματος υπογραφής «Με εντολή Υπουργού» 
στον Γενικό Γραμματέα του Υπουργείου Πολιτισμού». 

9. Το από 18.5.1989 πρακτικό αυτοψίας της Δ/νσης Τεχνικών Υπη¬ 
ρεσιών της Νομαρχίας Λαρίσης. 

10. Την από 9.5.1989 αίτηση του Αριστείδη Ορφανίδη με τα συνημ¬ 
μένα δικαιολογητικά, αποφασίζουμε: 

1. Χορηγούμε στον Αριστείδη Ορφανίδη άδεια ίδρυσης και λειτουρ¬ 
γίας Ωδείου που θα στεγαστεί στο κτίριο της οδού Υψηλάντου αριθ. 24 
Λάρισα και θα έχει επωνυμία Αχίλλειο Ωδείο Λάρισας. 

Το Ωδείο θα λειτουργήσει τις εξής σχολές και τμήματα: 

Α. Σχολή Ανωτέρων θεωρητικών μαθημάτων και Συνθέσεως με 
τμήματα. 

1. Ωδικής 2. Αρμονία 3. Ενοργανώσεως 4. Αντίστιξης 5. Φυγής. 

Β. Σχολή Ενοργάνου μουσικής με τμήματα. 

1. Πληκτών. 2. Εγχόρδων 3. Πνευστών 4. Κλασικής κιθάρας. 

Γ. Σχολή Μονωδίας με τμήματα: 

1. Μονωδίας 2. Μελοδραματικής. 

Δ. Σχολή Βυζαντικής Μουσικής. 

2. Στην αίθουσα ομαδικής διδασκαλίας δεν επιτρέπεται φοίτηση πε¬ 
ρισσοτέρων των 15 σπουδαστών. 

3. Η άδεια ισχύει από το σχολικό έτος 1989-1990. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 15 Ιουνίου 1989 

Με εντολή Υπουργού 
Ο Γενικός Γραμματέας 
ΓΕΩΡΓΙΟΣ ΘΩΜΑΣ 


ΔΙΟ ΡΘΩΣΕΙΣ ΣΦΑΛΜΑ ΤΩΝ 

( 10 ) 

Στο ΦΕΚ 401/26.5.89 τ.Β' στο οποίο δημοσιεύθηκε η αριθ. Γ2β/ 
οικ.556/25.5.89 απόφαση «Τροποποίηση και συμπλήρωση της αριθ. 
Γ2β/οικ. 3056/88 κ.λπ.» γίνεται η παρακάτω διόρθωση: 

' 1. Στη σελίδα 4064, στη παρ. 1. από το εσφαλμένο: 

«Τις διατάξεις του άρθρου 22 παρ. 5 του Ν.. 1737/1987 (ΦΕΚ 
195/Α/87)» το ορθό: 

«Τις διατάξεις του άρθρου 22 παρ. 5 του Ν. 1735/1987 (ΦΕΚ 
195/Α/87)». 

(Από το Υπουργείο Υγείας, Πρόνοιας 
και Κοινωνικών Ασφαλίσεων) 

-φ- 

( 11 ) 

Στην υπουργική απόφαση Β1/380/9.5.89 «Αντιστοιχία οργανικών 
διοικητικών μονάδων της ΑΒΣΠ, προς τις οργανικές μονάδες του Ν. 
1586/86 και καθορισμός προϊσταμένων των μονάδων αυτών» που δη¬ 
μοσιεύθηκε στο ΦΕΚ 358/89 τ. Β', διορθώνεται στον τρίτο στίχο του 
εδαφίου Β' της παρ. 2 του άρθρου 2 το εσφαλμένο» η ΠΕ Διοικητικού - 
Λογιστικού» στο σωστό «η ΤΕ Διοικητικού - Λογιστικού». 

(Από το ΥΠΕΠ.Θ) 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καηοδιστρΐου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 


ΤΕΙΕΧ : 

22.3211 ΥΡΕΤ ΘΗ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καηοδιστρΐου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52 48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


α) Για το Τεύχος Α' 

Δρχ. 

7.000 

β) 

» » 

» 

Β' 

» 

10.000 

Υ) 

» » 

» 

Π 

» 

4.000 

δ) 

» » 

» 

Δ' 

» 

10.000 

ε) 

» » 

» 

Αναπτυξιακών Πράξεων 

» 

8.000 

στ) 

» » 

» 

Ν.Π.Δ.Δ. 

» 

4.000 

ζ) 

» » 

» 

ΠΑΡΑΡΤΗΜΑ 

» 

2.000 

η) 

» » 

» 

Δελτ. Εμπ.& Βιομ. Ιδ. 

» 

5.000 

θ) 

» » 

» 

Αν. Ειδικού Δικαστηρίου 

» 

1.000 

ι) 

» » 

» 

Α.Ε. & Ε.Π.Ε. 

» 

20.000 

ια) Για όλα τα Τεύχη 

» 

45.000 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















